**Priloga 7**

Javni razpis Usposabljanje mentorjev za izvajanje praktičnega usposabljanja z delom po izobraževalnih programih za pridobitev izobrazbe v letih 2023-2026

**IZJAVA**

**o izpolnjevanju splošnih pogojev konzorcijskih partnerjev brez prijavitelja**

Uradni naziv konzorcijskega partnerja:

Izjavljamo, da v celoti sprejemamo pogoje, merila in ostala določila iz razpisne dokumentacije Javnega razpisa Usposabljanje mentorjev za izvajanje praktičnega usposabljanja z delom po izobraževalnih programih za pridobitev izobrazbe v letih 2023-2026 (krajši naziv: JR Usposabljanje mentorjev 2023-2026). S podpisom izjave podpisujemo prijavo kot celoto.

Pod materialno in kazensko odgovornostjo izjavljamo, da so podatki, ki so podani v prijavi resnični (tj. ne vsebujejo lažnih ali zavajajočih podatkov ter netočnih in nepopolnih podatkov) ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo popolno odgovornost.

S podpisom izjave soglašamo, da Ministrstvo za vzgojo in izobraževanje za potrebe JR Usposabljanje mentorjev 2023-2026, v skladu z 18. členom Zakona o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US in 163/22) preveri podatke, ki so davčna tajnost in se vodijo v uradnih evidencah.

Izjavljamo, da:

* za stroške, ki so predmet sofinanciranja v okviru tega javnega razpisa nismo pridobili in ne bomo pridobili ter nismo v postopku pridobivanja sredstev iz drugih javnih virov, kot npr. iz evropskega, državnega ali občinskega proračuna (prepoved dvojnega financiranja),
* imamo skladno z nacionalno zakonodajo poravnane vse davke, prispevke in druge dajatve oziroma vrednost neplačanih zapadlih obveznosti ne znaša 50,00 eurov ali več. Potrdilo o tem mora biti izdano na datum v okviru zadnjih 30 dni pred dnevom oddaje vloge ali na dan oddaje vloge na javni razpis,
* organizaciji, vključno njeni odgovorni osebi, ni bila izrečena pravnomočna sodba, ki ima elemente kaznivih dejanj, taksativno naštetih v prvem odstavku 75. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F) ), ali kaznivih dejanj zoper delovno razmerje in socialno varnost, naštetih v 196.-203. členu Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP, 16/23),
* smo seznanjeni z vzorcem pogodbe o sofinanciranju projekta, ki je sestavni del razpisne dokumentacije in je informativnega značaja,
* se zavedamo dolžnosti in odgovornosti povezanih z izvedbo projekta,
* smo seznanjeni s Prilogo 10: Varovanje osebnih podatkov na ravni izvedbe javnega razpisa, ki velja za obdelavo vseh osebnih podatkov v povezavi z javnim razpisom in smo z njo seznanili vse sodelujoče osebe pri prijavljenem projektu, katerih osebne podatke posredujemo na javni razpis. Posebej smo jih seznanili s tem, da se bodo njihovi osebni podatki, če bo prijavljeni projekt izbran in bo zanj sklenjena pogodba o sofinanciranju zbirali, obdelovali in shranjevali:
	+ na Ministrstvu za vzgojo in izobraževanje, v okviru izbora in izvajanja operacije.

To pomeni, da bomo v vlogi upravljavca osebnih podatkov bomo tudi sami zagotovili ustrezno varstvo osebnih podatkov sodelujočih pri projektu in pri kakršnem koli zbiranju, obdelavi in hrambi osebnih podatkov dosledno upoštevali Splošno uredbo o varstvu podatkov (GDPR),

* se strinjamo, da lahko ministrstvo, glede na vse prijave in razpoložljiva sredstva in v skladu s tem javnim razpisom razporedi finančna sredstva drugače, kot je napovedano v vlogi.

Soglašamo, da, če ne bomo sami priložili dokazila Ministrstva za pravosodje ali bo dokazilo starejše od 30 dni od datuma oddaje vloge, skladno s 4. pogojem iz točke 3.2. javnega razpisa, Ministrstvo za vzgojo in izobraževanje za potrebe tega javnega razpisa samo pridobi potrdilo o nekaznovanosti iz kazenske evidence za:

Podatki o pravni osebi oziroma polno ime partnerja:

Sedež partnerja:

Občina sedeža partnerja:

Matična številka partnerja:

Davčna številka partnerja:

Osebni podatki odgovorne osebe partnerja:

EMŠO (obvezen podatek):

Ime in priimek:

Datum rojstva:

Kraj rojstva:

Občina rojstva:

Država rojstva:

Naslov stalnega/začasnega bivališča (ulica in hišna številka, poštna številka in pošta):

Državljanstvo:

Moje prejšnje osebno ime se je glasilo:

Ministrstvo za vzgojo in izobraževanje si pridržuje pravico, da pozove prijavitelja in s tem tudi partnerja, v katerikoli fazi javnega razpisa, da predloži ustrezna dokazila, s katerimi izkaže resničnost zgoraj navedenih izjav.

Kraj in datum: Žig in podpis

 odgovorne osebe konzorcijskega partnerja: